Selles paavsti võimsal tõukel 1217. a. sooritatud viienda ristisõja  poliitikas, alustatud Innocentius'elt, suure agarusega edustatud Honorius'elt, peitubki peapõhjus, et Taani kuningas oma õepoja krahv Albert von Orlamünde, Saksilt võidetud Lauenburgi maade asevalitseja, Lem­bitu vastu saatis Paala lahingut korraldama. Ühtlasi selgub, kui tähtis sündmus oli Paala lahing: kogu Euroopa sündmustik kajastus vihases, verises sõjakärinas Paala lahinguväljal - Lembitu surmavõitluses!